
Prome Minister Evelyn Wever-Croes: 


PROME MINISTER TA EXTENDE 
PALABRANAN DI CONDOLENCIA NA UN Y 








FAMIA DI SRA. ALLISON MCLEAN 











Prome Minister Evelyn Wever-Croes den nomber di Gabinete 
Wever-Croes a extende palabranan di condolencia na famia di 
representante di UN Women, sra. Allison McLean den un carta 
dirigi na Directora Ehecutivo di UN Women, Sra. Mlambo- 
Ngcuka. 


Sra. McLean a fayece diadomingo anochi na e edad di 59 
aña. Sra. Allison tawata Directora di UN Women di e Oficina 
Regional pa nos region den Caribe, cu cede na Barbados. 


Na November aña pasa, Sra.McLean tawata na Aruba pa 
representa UN Women pa firma un MoU di collaboracion pa 
sostene Aruba cu e desaroyo di un ‘gender policy’. A yega 
na palabracionnan concreto con UN Women lo yuda Aruba 
cu un maneho di genero pa brinda mas proteccion y crea 
oportunidadnan igual pa e hende homber y hende muhe. 


Na Aruba tambe nos kier crea un plataforma na unda nos 
conoce igualdad y na unda derechonan, repsonsbilibidadnan 
y oportunidadnan ta wordo comparti door e ser masculino y 
femenino. 


Den su mensahe di profundo condolencia, Prome Minister a 
expresa cu tawata un placer di a conoce Sra. Allison McLean 
y a keda impresiona pa su conocemento y compromiso fuerte 
dirigi riba mas avance di igualdad di genero den e region di 
Caribe. 


E contribucion di Sra. Allison McLean pa igualdad di genero y 
e avance di hende muhe na Aruba y den Caribe sigur ta wordo 
aprecia y e trabou cu a wordo entama conhuntamente cu Sra. 
McLean lo continua. Cu Sra. Allison McLean sosega na paz. 

Prome Minister Evelyn Wever-Croes: 


PROME MINISTER TA PIDI COMUNIDAD DI 
ARUBA EN GENERAL DISCIPLINA Y CURASHI 


Prome Minister Evelyn Wever-Croes den clausura di 
Conferencia di Prensa dialuna anochi, a pidi nos comunidad 
pa tin disciplina. Disciplina pa nos tene nos mes na e 
palabracionnan cu nos a haci cu otro pa evita cu nos ta bay 
bek na e situacion cu nos tawata ta 13 di maart. 


Prome Minister: 

“E tempo aki nos a cera frontera, nos a stroba hende di por 
mobilisa poniendo e toque di queda anochi y despues den 
dia nos a bin cu e samenscholingsverbod. Nos kier evita 
esaki bolbe pasa y pa evita esaki nos mester di bo, pa bo ta 
disciplina y atene na e reglanan cu nos a bin papiando di nan 
tu e simannan aki pa cu e coronavirus aki. 


Manera ma bisa caba na varios ocacion, no ta e pais di 
mas poderoso of mas rico ta vence e virus aki sino esun 
mas disciplina. Aruba sigur ta pertenece na esnan disciplina 
mirando tur loke nos ta bin ta haciendo. Ban mantene asina. 


Aparte di disciplina loke nos mester tambe ta curashi. Nos no 
mester tin miedo, nos mester ta balente. E pais aki a wordo 
construi door di hendenan balente, hendenan cu curashi y sin 
miedo. Si bo tin miedo y bo ta teme pa cualkier di e desaroyonan 
ta comprendibel. Pero no stroba e desaroyo si. Para un banda 











y laga esunnan balente, cu curashi y sin miedo pa atende cu e 
desaroyo di nos pais pasobra ta hopi necesario. Nos a cay como 
pais hopi atras. Nos a cay financieramente, economicamente, 
socialmente y laboralmente. Nos a cay riba tur area. Awor ta 
momento cu disciplina, curashi y determinacion pa nos mustra 
cu nos ta bay crece e pais aki bek. Nos ta bay haci e pais 
aki uno mas fuerte y mas resiliente pa asina nos por trece 
progreso y bienestar pa tur hende y den esaki mi ta pidi bo 
cooperacion”. 





Mientras cu ainda e fecha no ta defi 





ivo: 


GOBIERNO DI ARUBA TA TRAHANDO RIBA E 
REAPERTURA DI FRONTERA 


Durante e Conferencia di Prensa di Gobierno di Aruba dialuna 
anochi, Prome Minister Evelyn Wever-Croes a duna di conoce 
cu Gobierno di Aruba ta trahando riba e reapertura di frontera. 
E meta tawata ta pa habri nos fronteranan mita di juni 2020 pero 
ainda esaki no ta definitivo. Pero si ta trahando pa keda cla pa 
cu e fecha stipula pa Minister di Turismo y Salubridad, Dangui 
Oduber, cual ta entre 15-30 di juni, 2020. E fecha tentatlvo aki 
a ser anuncia pa Minister Oduber cu hopi anticipacion ya cu e 
cantidad di personanan cu ta traha den e sector aki ta grandi y 
mester cuminsa prepara cada un di nan. 


Na e momentonan aki protocolnan ta wordo prepara y tur staff 
y personal ta hañando diferente curso pa asina tur ta bon 
prepara pa cu e re-apertura di nos fronteranan. 

E fecha definitivo pa cu e habrimento di nos fronteranan lo 
wordo anuncia manera e decision wordo tuma. Premier 
Wever-Croes ta sigura comunidad di Aruba cu e decision pa 
cu e fecha aki ta basa teniendo cuenta cu siguridad y salud di 
nos hendenan. 


Na e momento aki Gobierno a anuncia cu ta safe pa habri 
nos economia interno. Minister President a menciona si cu e 
ta preocupa di mira con hopi hende a haci dimas mirando e 
aglomeracion di hende varios caminda y tur tawata hopi cerca 
di otro. Un otro preocupacion cu Minister President a expresa 
tawata tambe cu a laga hopi sushedad atras pa esnan cu a 
bishita e beachnan y esaki ta algo cu nos como Arubiano no 
ta acepta. 


“Gobierno ta spera cu esaki tawata manera un “racha” despues 
di toque de queda y cu e no lo continua asina. Comunidad 
di Aruba mester ta cauteloso y esaki no kiermeen cu no por 
sali ni diberti pero semper mester keda cu cautela. Mientras 
tanto Gobierno ta trahando riba e re-apertura di e fronteranan 
y unabes tin tur cos cla lo tuma un decision pa cu e fecha aki 
y lo anunci'e publicamente. E decision pa cu e fecha aki ta 
basa riba siguridad y salud di nos hendenan. Comunidad di 
Aruba mester ta consciente si cu e virus aki tey pa un tempo 
largo y ta keda na cada un di nos pa minimalisa e riesgonan 
cu ta dispuesto pa tuma”, Prome Minister Evelyn Wever-Croes 
a duna di conoce. 

Prome Minister Evelyn Wever-Croes: 


PROME MINISTER A PARTICIPA NA E 
CONFERENICA DIGITAL DI e-GOBERNANCE 
DI ESTONIA 


Gobierno ta sigui traha riba digitalisacion pa brinda e miho 
servicio posibel na e comunidad di Aruba 


Premier Evelyn Wever-Croes a wordo invita na e e-Governance 
Conference di eGA Academy di Estonia cu a tuma luga siman 
pasa. Aña pasa Minister President a ricibi un invitacion pa ta 
un orador na e conferencia aki . E aña aki Minsiter President a 
bolbe ricibi un invitacion pa participa na e conferencia pero pa 
motibonan conoci esaki a tuma luga den un forma digital. 


Durante e conferencia aki, Minister President a duna un 
splicacion amplio riba e importancia cu digitalisacion tin 
pa Aruba. Segun Premier Wever-Croes digitalisacion no 
ta solamente un manera di modernida sino un manera pa 
sobrevivi. Gobierno di Aruba, mirando e importancia di 
digitalisacion den e servicionan di Gobierno, tin esaki como 
prioridad ya cu sin digitalisacion Aruba no lo sobrevivi un otro 
crisis manera COVID-19. 


Digitalisacion di servicio gubernamental y di tur otro sectornan 
ta un aspecto importante pa cu e recuperacion economico di 
nos pais pasobra esaki lo crea transparencia y eficiencia den 
e servicio cu Gobierno ta duna na comunidad. Digitalisacion 
tambe lo facilita desaroyo economico y yuda baha gastonan 
operacional di Gobierno pa un tempo largo. 


Mirando e crisis economico cu Aruba ta experenciando na e 
momentonan aki despues di COVID-19 ta di suma importancia 
pa introduci digitalisacion den e departamentonan lo mas pronto 
posibel. Gobierno a cuminsa cu e transformacion digital un 
aña y mei pasa y conhuntamente cu otro ministerionan a crea 
un grupo di trahado multidisciplinario pa apunta e prioridadnan 
di Gobierno tumando na cuenta e necesidad di nos hendenan 
especialmente despues di e crisis di COVID-19. Esaki ta di 
suma importancia pa asina por aloca e fondonan necesario. 


E crisis COVID-19 a eleva e nivel di emergencia pa cu e 
implementacion di e plan di e-Government. Gobierno tawata 
finalisando e road-map pa cu e plan aki na momento cu e 
coronacrisis a toca Aruba. Mirando cu Aruba su pilar economico 
ta turismo, a converti nos den un di e paisnan mas afecta 
economicamente pa cu e crisis aki ya cu mester a cera nos 
fronteranan pa evita e virus aki di sigui drenta. 


Afortunadamente Gobierno por a tuma decisionnan necesario 
pa cu e procesonan digital pa motibo cu durante e 1 aña 
y mei hopi trabou riba e topico aki ya tawata den proceso. 
Como resultado Gobierno por a cuminsa ofrece servicionan 
gubernamental mas critico di un manera digital den un par di 
dia. 


E crisis COVID-19 a confirma Gobierno di Aruba e importancia 
di por brinda servicionan digital na nos comunidad. Esaki 
lo permiti Gobierno pa maneha e pais y duna e servicionan 
necesario sin interupcion den futuro. Pa loke ta e perspectiva 
riba e fondonan, e pensamento ta pa crea un “multi-year 
budget” cu lo wordo maneha pa e departamento di finansas pa 
cu e proyectonan digital mas importante. 


“Ni maske nos ta den crisis e trabounan pa cu e-Government 
no a stop. Gobierno ta sigui traha riba esakinan pa asina por 
brinda e miho servicio posibel na e comunidad di Aruba”, 
Minister President Evelyn Wever-Croes a enfatisa. 


EEN 
6 


e-Governance 
Conference 


#EGOV2020 


Digital transformation is not a matter of — 9) 
modernising government, for Aruba it is a 
matter of survival. It is a key policy priority 
and we take a whole of government 
approach, emphasising the importance of 


learning from other countries and finding 
digital ambassadors to promote the vision. 


Evelyna C. Wever-Croes 

Prime Minister of Aruba & Minister of 
General Affairs, Integrity, Energy, 
Innovation, & Government Organization 

HUNTO NOS A LOGRA DANKI ARUBA! 

Museo Arqueologico Nacional Aruba (ΜΑΝΑ) ta contento pa 
anuncia cu desde 1 di juni awor lo amplia su orario pa publico 
pa ricibi bishitante. Salanan di exposicion permanente y sala 
di exposicion temporario lo habri di 9.30 di mainta pa 4.30'or 
di atardi di dialuna pa diabiema. 

Pa evita posibilidad di contagio ta pidi bishitante pa disfruta 
di e exposicionnan solamente cu wowo y abstene di mishi. 
Ta rekeri pa mantene distancia fisico, uza handsanitizer na 
entrada y sigui instruccionnan presente. 


Mientrastanto a cuminsa trece mas informacion di nos Museo 
y Aruba su arkeologia via media social y lo sigui amplia 
esakinan. MANA a keda brinda informacion di nos historia 
Indjan e.o. na alumno di scol cu tin mester di esaki pa projecto 
di scol. Pa cualkier pregunta of sugerencia por mand'e na 
email: info4mana@gmail.com. 


Actualmente MANA hunto cu Fundacion Museo Arubano (FMA) 
ta sondeando e posibilidadnan con pa trece un programa 
vacacional den periodo di vakantie grandi pa nos muchanan. 
Tambe MANA y Stichting Rancho ta trahando riba actividad 
conhunto. Stichting Rancho ta bay ofrece ‘walking tours’ den 

e bario di Rancho combina cu un bishita na MANA. Un otro 
accion cu ta den tapara ta bendemento di e publicacionnan 
di MANA na prijsnan special. Keda sigui nos riba facebook 


Archeo Aruba y National Archaeological Museum Aruba pa 
mas informacion tocante di actividadnan di MANA y aliadonan. 






























Minister di Finansa, 
Asuntonan Economico y Cultura 


REUNION PUBLICO 
DI PARLAMENTO 


Riba Sosten Financiero pa cu 
NOS KERE DEN COVID19 na Paisnan Hulandes 
den Caribe. 
NOS MES 
Y | MINISTER 
DEN ARUBA XIOMARA MADURO 
SU POTENCIAL SE ed 
— - Diaranson, 3 di juni 2020 
enata Meduse ὶ B 9:00 AM 


POR SIGUI E REUNION VIA: 
CB canal 46 E 105,9 FM DREI Pariamento DI Aruba 


να Mail us at: aruba@gredits.nl 


“Tough times don't last, though people do!” 








MINISTER DANGUI ODUBER 


MINISTER di Turismo, Salud y Deporte 

MINISTER DANGUI ODUBER Y ATA A 
PRESENTA E PROTOCOL DI EXIT STRATEGY 
DI TURISMO NA COMISION FIHO DI 
TURISMO NA PARLAMENTO 


Dialuna mainta Minister di Turismo Sr. Dangui Oduber hunto 
cu Minister di Labor Sr. Glenbert Croes y a reuni cu e comision 
fiho di Turismo na Parlamento di Aruba encuanto e strategia y 
protocol cu lo bay wordo uza pa “Jump Start” e sector turistico 
di pais Aruba. Sra. Ronella Tjin A Tjoe-Croes CEO di ATA 
tambe tabata presenta caminda e la duna un splicacion amplio 
na Parlamento riba e strategia cu lo wordo uza na momento cu 
Aruba habri su fronteranan. 


ALGUN STRATEGIA Y PROTOCOL CU A KEDA PRESENTA 
NA PARLAMENTO DI ARUBA: 


(1) Na Airport lo bay instala camaranan special pa detecta 
temperatura (thermal camara) d e pasaheronan cu ta drenta 
Aruba. 

(2 Den caso cu detecta un pasahero cu tin keintura lo hala 
esaki un banda y test e dibiaha na Airport mes cu un “rapid test 
kit” cu ta duna un resultado dentro di 1 ora y mei di tempo. E 
ta mas caro pero ta duna un mihor resultado cu e testkit di 15 
minuut. 

(3) Ta bay tin un “checklist” cu preguntanan cu lo wordo 
haci na e pasahero door di miembronan di DVG na airport pa 
wak si e persona tin e sintomanan di COVID-19 y si esei ta e 
caso e persona lo wordo getest cu e "rapid test kit". 

(4) Lo bay introduci un app di contact tracing cu lo facilita e 
trabou di DVG den e proceso. 

(5) ATA a prepara e Aruba Health and Happiness Code, 
esaki ta un certificacion pa tur e establicimentonan caminda 
nan ta demostra na e turista cu nan establicimento ta cumpli 
cu tur rekisitonan di COVID-19, manera un bon higiena y 
proteccion. Esaki lo bay bira un punto di mercadeo pa mustra 
e turista cu Aruba ta un destinacion sigur pa cu COVID-19. 











Encuestanan haci door di ATA na biaheronan ta indica cu tin 
interes pa biaha pa Aruba ora habri e frontera. Minister Oduber 
a indica cu lo bay haci test di prueba na Airport y na Hotelnan 
pa indentifica e eficiencia di e plan di strategia aki. Tambe e 
mandatario a trece dilanti cu e plan cu e strategia y protocol 
aki a keda presenta na AHATA y tur stakeholders tambe y cu 
tur hende ta riba e mesun linea. 


Minister Odubera menciona cuAruba ta hopi mas mihor prepara 
cu ora e prome 2 caso di COVID-19 a yega Aruba. Aruba tin 
un draaiboek, tin mas personal na hospital, tin mas capasidad 
di cuido intensivo y awor Aruba sa con y ki ora pa actua na 
momento cu nos cuido medico ta bou di presion. Finalmente 
Minister Dangui Oduber a menciona cu ainda Aruba no tin 
fecha definitivo pa habri frontera pero esaki lo sosode pronto 
ya cu ta finalisando e ultimo protocolnan necesario. 

ord. 8: 30 PM- 9:30 PM 


Pa manda pregunta: 


forum@telearuba.aw y WhatsApp: 597 1323 


Ministerio di Turismo ATA - AHATA - AAA - DVG 





¡GOBIERNO DI ARUBA 





www.arubacovidl9.org 

TRABOUNAN DI PLATAFORMA NACIONAL 
PA REFORMANAN DI SECTOR PUBLICO Y 
RECUPERACION Y INNOVACION DI ARUBA 


Aruba, mescos cu mundo henter, ta den 
un situacion di crisis debi na e pandemia 
di Covid-19 (conoci tambe como 
coronavirus). E pandemia aki a afecta 
economia rond di mundo severamente. 
E consecuencianan economico pa Aruba 
ta enorme y for di inicio ta visibel den nos 
sociedad. 


Aruba su 'small island economy’ ta 
depende riba turismo internacional, di cual 
mas o menos 80% ta procedente di Merca 
cu ta un pais cu actualmente tambe ta 
wordo gravemente afecta pa e pandemia 
di Covid-19. 


Despues di atende mesora cue aspectonan 
di salubridad y ayudo humanitario pa e 
ciudadanonan, e enfoke awo ta pa atende 
cu e aspectonan economico cu e crisis aki 
a trece cu ne. 


E medidanan di 'lock-down' combina cu e 
hecho cu no tin turista na Aruba, pa gran 
parti a para nos economia. E efectonan aki 
lo wordo mira y sinti pa un termino largo, y 
e recuperacion eventual lo tuma tempo y 
tambe un manera nobo di pensa. 


Pa Aruba, e motto/lema 'business as 
usual' ya no ta aplicabel, of no ta existi 
mas. Nos mester reevalua nos strategia y 
e decisionnan cu nos tuma di awo padilanti 
mester contribui pa Aruba bira un isla mas 
stabiel (resiliente). 


Un iniciativa coordina na nivel nacional pa 
Recuperacion Economico y Innovacion 


Pa cu esaki, Gobierno di Aruba a cuminsa 
cuuniniciativa coordina na πίνει nacionalpa 
desaroya un plan di accion pa recuperacion 
economico y innovacion. E plan aki tin 
como meta crecemento economico den un 


SU ECONOMIA 


forma: innovativo, inclusivo, y sostenibel, 
incluyendo e condicionnan necesario 
pa un economia stabiel (resiliente) den 
termino largo, mientras den e trayecto aki 
lo tin cu cuminsa mira beneficionan den 
termino corto y medio. Esaki cu un sosten 
nacional mas amplio posibel. 


Den cuadro di esaki, Conseho di Minister 
a institui e 'Recovery and Innovation 
Committee' manera cu Prome Minister a 
anuncia den e luna di April. E comision aki 
tin como tarea pa desaroya: 


* e vision di un economia transforma; 

* reformanan structural como condicion 
pa: recuperacion, stabilidad, y crecemento 
economico sostenibel; 

* identifica sectornan strategico (nobo) cu 
ta trece un balor agrega na nos economia; 
* un maneho pa guia decisionnan riba 
inversionnan grandi den sector priva y 
publico 


E comision di 'Recovery and Innovation' 
ta un plataforma 'public-private' unico, cu 
den su totalidad, na tur nivel, ta consisti 


A 


v 
Weather the Crisis 


Take sustainable emergency 
provisions to mitigate economic, 
financial, and social affects on the 
society. Restart society and 
economy according to new norms 
and values 





305 τ 


Become more Resilient 


Structural reform (administrative, 
financial, institutional), as a pre 
condition for stabilty and further 
growth, Safeguard the foreign 
exchange stock and explore new 
economie sectors 


di representantenan di sectornan: Priva, 
Publico, Academico, y Civico. Mas cu 100 
ciudadano ta participando den esaki (riba 
titulo personal), a base di nan background 
profesional. Mayoria no ta representa nan 
respectivo organisacionnan den esaki. 


E tareanan di e comision 'Recovery and 
Innovation' ta dividi den tres (3) sub- 
committee, 'Stabilization & Stimulus', 
'Fast-Track & Reactivation' y ‘Innovation 
& Resilience'. Den termino corto, conseho 
y decisionnan proponi pa 'Stabilization & 
Stimulus' a wordo entrega na Gobierno, 
y mayoria ta den pleno ehecucion. 
Dunando asina un 'boost sumamente 
necesario pa reactiva nos economia cu 
sosten financiero, humanitario, y medico, 
cu ayudo di Hulanda, pa asina alivia e 
consecuencianan. E trabounan di 'Fast- 
Track 8 Reactivation'ta andando y pronto lo 
entrega nan conseho na Gobierno tocante 
proyectonan di inversion cu posibelmente 
lo por pasa den un trayecto mas agilisa si 
nan cumpli cu cierto rekisitonan pa yuda 
re-activa nos economia. 





€ 


Sustainable Growth 


Start conversion t circular 

economy Further sustainability in 

the society and economy. Driving 
new economic sectors 

Continuacion Trabounan di Plataforma Nacional 


Gobierno di Aruba a anuncia e plan di 
estimulo economico. Departamento 
di Impuesto (DIMP) den luna di maart 
anuncia e plan di emergencia pa ayudo 
fiscal pa stimula nos economia y ofrece 
alivio. Companianan chikito y mediano 
(MKB), fundacionnan, y mas cu 35.000 
persona y 3.000 compania afecta a 
ricibi ayudo financiero den forma di 
entre otro FASE (8.000+ persona), 'MKB 
Noodregeling' (3.000* compania MKB) y 
e 'Loonsubsidie' (27.000* persona). 


E trabounan ainda ta andando. E vision 
pa Aruba sali mas fuerto di e crisis aki 
y nos economia mester bira uno stabiel 
(resiliente) y sostenibel por medio 
di: reformanan structural di sector 
publico, diversificacion economico, y 
reenforsando nos economia interno 
aplicando un modelo di economia 
circular (of doughnut economy). 


E tareanan specifico den cuadro di e 
sub-committee 'Innovation & Resilience', 
a inicia formalmente na comienso di mei 
cu mas di 100 participante den 17 Task 
Forces. E commission tin sosten di un 
Project Management Team di mas cu 
10 persona entre otro di sector priva y 
academico cu ta ofreciendo nan tempo y 
ta participando den un forma voluntario. 
Hunto tur e participantenan ta encarga 
cu e tarea pa entrega consehonan, 
recomendacionnan, pa cu e reformanan 
cu ta necesario y e direccion ΠΟΡΟ 
di Aruba su economia. Esaki den un 
Master Plan pa Aruba cu ta tene cuenta 
cu trabounan anteriormente completa 
den consulta cu stakeholders, entre 
otro e National Strategic Plan 2020 — 
2022 pa acelera e implementacion di e 
Sustainable Development Goals (SDGs) 
di Nacionnan Uni (NSP), ΒΟΡ, y varios 
conseho cu gobierno a ricibi di diferente 
instancianan, gremionan y NGOs. 


E manera di traha ta basa riba un 
mission-driven approach cu ta stimula 
colaboracion y un proposito comun. 
E metanan principal pa cada area 
economico a wordo stipula, sigui pa un 
analisis concreto di e root problems cu 


Think Tank 














PMT Lë "ECL 
Steering 
Committee 
o * 
Sounding Board EN e Stakeholders 


Sub Committee 








lo por stroba nos di yega na e metanan 
aki si e problema no wordo resolvi, y 
consehonan y solucionnan cu por tin e 
impacto positivo mas grandi lo wordo 
proponi. Esaki mas cu claro den e 
direccion di un economia y sociedad 
cu Aruba ta desea di bira. E strategia y 
manera di traha aki no ta business as 
usual, y ta rekeri e actornan pa pensa 
outside the box ora di defini e meta y 
problema-/retonan, y tambe ora di pensa 
riba solucionnan mientras cu ta revisa y 
usa rapport, conseho y ideanan existente 
(pa no 're-invent the wheel"). 


E plan y strategia aki ta un manera pa - 
como nacion — transforma nos economia, 
y como comercio y ciudadano, sobrevivi 
y crece. 


E diferente Task Force nan aki 
actualmente ta na e na mita di e proceso, 
y ta premira cu e rapport y plan final lo 
wordo entrega na Gobierno di Aruba na 
comienso di juli. 


Por medio di e comunicado aki nos ta 
anunci y alabes informa un y tur cu ta 
desea di contribui na e Master Plan pa 
Aruba su recuperacion y futuro, cu lo 
organisa dos (2) 'Town Hall' den un forma 
digital pa por brinda mas informacion di e 
proceso, e resultado preliminar y colecta 
comentario y informacion (feedback) 


na un forma habri y transparente. Mas 
informacion tocante e Digital Town Halls 
y con por registra lo wordo publica 
durante e siman venidero riba e pagina 
Facebook di Gabinete Wever-Croes. 


Digital Town Halls di Aruba: 

* Prome Town Hall: 9 di juni 2020, 
8:00 PM 

* Segundo Town Hall: 10 di juni 2020, 
8:00 PM 


Gobierno di Aruba kier a gradici tur 
participante pa nan contribucion di un 
forma of otro na e proceso aki. Nos 
ta aprecia y ta balora boso tempo, 
esfuerso, aportacion y ta sumamente 
agradecido pa boso dedicacion den e 
momentonan aki unda cu como pais nos 
ta enfrentando retonan nunca bisto. Un 
danki di curason! 








GOBIERNO DI ARUBA 

Super Do It Center (Shaba) 
Club Kibrahacha (Piedra Plat) 
Super Do It Center (Shaba) 

Considerando cu WEB ta un empresa vital y pa reduci e chens 
riba contaminacion di COVID-19, ta midi temperatura di 
cada individuo cu subi tereno di WEB. 


En caso cu midi un temperatura mas halto cu 38*C of 100.4°F, 
lo pidi bo persona encarecidamente pa bandona tereno di 
WEB. 


€ 5 
MASHA DANKI pa bo sedi 
comprension y cooperacion! in / (WEB 


ANUNCIO IMPORTANTE 


Ora di bishita oficina di Elmar ta importante pa cumpli cu e siguiente 
reglanan na tur momento: 


* Distancia fisico di minimo 1.5 meter 
* Haci uso di hand sanitizer na entrada 
* No ta permiti persona malo den establecimento 

















Pa no para den fila y pa proteccion di un y tur, ta recomenda pa haci 
pago online. 


Aruba Bank: 512012 
RBC: 30464783 
Banco di Caribe: 80468433 

pa tin nan P 


dn d 





Danki pa e comprension 


523 7100 | customerservice@elmaraw 








GOBIERNO DI 
E» n 
- 5 2 ER e 
/ etz 
DÀ 


La 
į | ISLAONLINE 


PA INFORMACION 
CORECTO Y BERDAD 














